Μέροψ ο μάντης

Ο Μέροψ ο μάντης, σύμφωνα με την ελληνική μυθολογία, ήταν βασιλιάς της πόλεως ΠερκώτηςΟμήρου Ιλιάδα, Β 828 κ.εΟμήρου Ιλιάδα, Λ 328 κ.ε. στον Ελλήσποντο και ασκούσε τη μαντική τέχνη. Το όνομα της συζύγου του δεν αναφέρεται, αλλά παιδιά του ήταν οι Άδρηστος και Άμφιος, που πήγαν στην Τροία, έλαβαν μέρος στον Τρωικό Πόλεμο και έπεσαν πολεμώντας ηρωικά εναντίον των Ελλήνων. 

Θυγατέρα του Μέροπα αυτού ήταν η ΚλείτηΑπολλωνίου του Ροδίου Αργοναυτικά, Α 974 κ.ε., σύζυγος του Κυζίκου, όπως και η ΑρίσβηΒιβλιοθήκη Απολλοδώρου, 3.12.5, η πρώτη σύζυγος του βασιλιά της Τροίας Πριάμου πριν αυτός παντρευτεί την Εκάβη.

Παραπομπές

Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Μυθικοί βασιλείς της Μικράς Ασίας